
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0726),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 207 artiklan 2 kohdan, joiden mukaisesti komissio on antanut ehdotuksen Euroopan parlamentille (C10-0245/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon asiasta vastaavan valiokunnan työjärjestyksen 75 artiklan 4 kohdan mukaisesti hyväksymän alustavan sopimuksen sekä neuvoston edustajan 23. huhtikuuta 2026 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 60 artiklan,
–	ottaa huomioon teollisuus-, tutkimus- ja energiavaliokunnan lausunnon,
–	ottaa huomioon kansainvälisen kaupan valiokunnan mietinnön (A10-0012/2026),
1.	vahvistaa jäljempänä esitetyn ensimmäisen käsittelyn kannan;
2.	hyväksyy tämän päätöslauselman liitteenä olevan Euroopan parlamentin, neuvoston ja komission yhteisen lausuman, joka julkaistaan Euroopan unionin virallisen lehden C-sarjassa;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.
P10_TC1-COD(2025)0726
Euroopan parlamentin kanta, vahvistettu ensimmäisessä käsittelyssä 19. toukokuuta 2026, Euroopan parlamentin ja neuvoston asetuksen (EU) 2026/… antamiseksi maailmanlaajuisen ylikapasiteetin unionin teräsmarkkinoilla aiheuttamien kauppaan liittyvien kielteisten vaikutusten torjumisesta ja asetuksen (EU) 2020/2170 muuttamisesta
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2026/1384.)


LAINSÄÄDÄNTÖPÄÄTÖSLAUSELMAN LIITE
Euroopan parlamentin, neuvoston ja komission yhteinen lausuma terästuotteiden tuonnista Venäjältä
Sodan alusta lähtien unioni ja sen jäsenvaltiot ovat toteuttaneet ennennäkemättömiä toimenpiteitä vähentääkseen taloudellista riippuvuutta Venäjästä ja pyrkiäkseen varmistamaan, ettei unionin taloudellisella toiminnalla osaltaan tueta Venäjän sotatoimia.
Nämä toimenpiteet ovat vähentäneet merkittävästi kauppavirtoja monilla eri aloilla, kuten teräsalalla, nopeuttaneet irtautumista ja parantaneet unionin häiriönsietokykyä sekä osoittaneet unionin kyvyn toimia yhtenäisesti ja päättäväisesti, kun sen arvot ja strategiset edut ovat uhattuina.
Samalla unionin on kiinnitettävä edelleen huomiota niihin alueisiin, joilla on edelleen riippuvuutta erityisesti tietyistä terästuotteista, joiden tuontia ei ole vielä kokonaan kielletty.
Erityisesti Venäjältä peräisin oleva rajoitettu teräsalan tuonti jatkuu 30. syyskuuta 2028 neuvoston hyväksymissä asiaankuuluvissa rajoittavissa toimenpiteissä vahvistettujen siirtymäjärjestelyjen mukaisesti[footnoteRef:1]. Vaiheittain toteutettavan vakaan monipuolistamisen varmistamiseksi tälle tuonnille asetetaan kiintiöt, joiden määrät pienenevät vuosittain. [1:  	Neuvoston päätös 2014/512/YUTP, annettu 31. heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 13, ELI: http://data.europa.eu/eli/dec/2014/512/oj) ja neuvoston asetus (EU) N:o 833/2014, annettu 31. heinäkuuta 2014, |rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 1, ELI: http://data.europa.eu/eli/reg/2014/833/oj).] 

Euroopan parlamentti, neuvosto ja komissio palauttavat mieleen rajoittaviin toimenpiteisiin sovellettavan institutionaalisen kehyksen ja korostavat, että neuvoston hyväksymät asiaankuuluvat rajoittavat toimenpiteet edistävät venäläisten terästuotteiden, erityisesti teräslaattojen, jäljellä olevan tuonnin lopettamista kokonaan 30. syyskuuta 2028 mennessä.</Amend>

